title: Xīnjiāng
text: O Xinjiang u Xīnjiāng (en uigur : شىنجاڭ Shinjang — nombre oficial chinés : 新疆, pinyin Xīnjiāng, « Rechión autonoma uigur d'o Xīnjiāng »), dita egualment Turquestén oriental, ye una d'as cinco rechions autonomas d'a Republica popular de China, con estatuto particular, como a Mongolia Interior u o Tibet. Situato en o suyo cabo ueste, s'estendilla uns 1660001 km² y ocupa un seisén d'o territorio chinés. O Xīnjiāng poseye une muga común con ueito paises: Mongolia, Rusia, A India, Pakistán, Kirguizistán, Cazaquistán, Afganistán y Tachiquistán. A suya capital ye Ürümqi.
  
  Población por etnias y nacionalidatz 
  
  O Xīnjiāng ye poblato en a més gran part por os uigurs, un pueblo turquico, pero tamién d'atros pueblos d'Asia Central como os cazacos, os kirguizes, os tartaros, os uzbekos y os tachicos bi son presents. Seguntes o zaguer censo chinés, a población d'estas etnias, practicants en cheneral d'a relichión musulmana, practicata tamién por os huis, ye d'un poquet més de 11 millons, d'os quals os 8,68 millons d'uigurs son a més gran part. Encara son mayoritarios, pero a presión demografica y cultural d'os hans u chineses etnicos amenaza lur supremacía.
  
  Os 9 millons d'atros habitants d'a rechión son en a suya mayoría hans. A proporción de hans en a población d'a rechión ha pasato d'o 6 % en 1949 a més de 40 % en 2006 (zifra subestimata pero no comprende os treballadors temporals ni os militars). Viven sobretot en as ciudatz.
  
  Referencias 
   Fuent : China Statiscal Yearbook 2008 (zifras 2006)
  
  Cheografía de China